Paterna instaura un pla de control de les colònies felines del municipi
12/07/2017

# Paterna instaura un pla de control de les colònies felines del municipi

[![Paterna instaura un pla de control de les colònies felines del municipi](/images/noticias/2017/07/colonias-felinas.jpg)](/images/noticias/2017/07/colonias-felinas.jpg)

12.07.2017

Fins al moment l'Ajuntament ha identificat un total de 41 colònies que es troben controlades gràcies a la col•laboració de veïnes i veïns voluntaris

L'Ajuntament de Paterna, a través de la regidoria d'infraestructures, està duent a terme una campanya per conscienciar a la ciutadania sobre la importància de controlar les colònies felines que existeixen en el municipi.

Així ho ha explicat la regidora Núria Campos, que ha assenyalat que “l'Ajuntament, amb la col•laboració de veïnes i veïns voluntaris i altres entitats, està duent a terme un pla de control, esterilització i solta felina per atallar la problemàtica de la proliferació de les colònies de gats i estabilitzar la població felina en el municipi”.

La iniciativa ha permès identificar fins al moment un total de 41 colònies, 23 a la Canyada, 6 al centre urbà, 2 en Valterna i 1 en Terramelar. A més també s'han establert 4 colònies al Polígon Font del Gerro, 2 al Parc Tecnològic i 3 al Polígon de Tàctica.

“Totes aquestes colònies es troben controlades per 50 veïns i veïnes que estan acreditats per alimentar-los, després d'haver rebut un curs de formació específic que es va realitzar amb la col•laboració de protectores d'animals i veterinaris”, ha assenyalat la regidora Campos.

Durant el curs, els assistents van aprendre la manera adequada d'alimentar als gats, les cures i atencions que han de donar-los, i van rebre el Carnet Oficial d'Alimentador de Colònies Felines que els autoritza a oferir als gats alimentació controlada.

“Perquè el pla de control tinga èxit, és necessari que només les persones autoritzades alimenten als gats a les zones controlades”, ha assegurat Campos al mateix temps que ha explicat que en cas de detectar alguna colònia felina és important que els veïns ho comuniquen a l'Ajuntament, o bé en les oficines d'Atenció al Ciutadà o mitjançant un correu electrònic a coloniasfelinas@serviciosdepaterna.es.

Finalment, amb l'objectiu que la ciutadania s'informe del pla de control de les colònies felines que s'està duent a terme, l'Ajuntament ha llançat una campanya que inclou cartelleria i més de mil fullets informatius que es repartiran en centres socials on s'explica les actuacions que es van a dur a terme.